cyanic-selkie/wikianc huggingface dataset:
पारिभाषिक शब्दावली
द्विभाषिक शब्दावली में एक भाषा के शब्दों का दूसरी भाषा में समानार्थक शब्द दिया जाता है व उस शब्द की परिभाषा भी की जाती है।
अर्थ की दृष्टि से किसी भाषा की शब्दावली दो प्रकार की होती है- सामान्य शब्दावली और पारिभाषिक शब्दावली। ऐसे शब्द जो किसी विशेष ज्ञान के क्षेत्र में एक निश्चित अर्थ में प्रयुक्त होते हैं, वह पारिभाषिक शब्द होते हैं और जो शब्द एक निश्चित अर्थ में प्रयुक्त नहीं होते वह सामान्य शब्द होते हैं।
प्रसिद्ध विद्वान आचार्य रघुवीर बड़े ही सरल शब्दों में पारिभाषिक और साधारण शब्दों का अन्तर स्पष्ट करते हुए कहते हैं-
पारिभाषिक शब्दों को स्पष्ट करने के लिए अनेक विद्वानों ने अनेक प्रकार से परिभाषाएँ निश्चित करने का प्रयत्न किया है। डॉ॰ रघुवीर सिंह के अनुसार -
डॉ॰ भोलानाथ तिवारी 'अनुवाद' के सम्पादकीय में इसे और स्पष्ट करते हुए कहते हैं-
इतिहास
शब्दावली की परम्परा "एनसाइक्लोपीडिया ब्रिटैनिका" में तथा अन्यत्र भी फिलेटस (Philetas) से मानी जाती है। इनका काल तीसरी सदी ई. पू. है। इन्होंने "अतक्ता" (Atakta) शीर्षक शब्दावली संगृहीत की थी। किन्तु वस्तुत: शब्दावली का इतिहास अब बहुत पीछे चला गया है और अब तक प्राप्त प्राचीनतम शब्दावली हित्ताइत (हित्ती) भाषा की है, जिसका समय ईसा से प्राय: 1000 वर्ष पूर्व से भी आगे हैं।
भारत में प्राचीनतम शब्दावली निघंटु रूप में मिलती है। संस्कृत भाषा में विकास के कारण जब वैदिक संस्कृत लोगों के लिए दुरूह सिद्ध होने लगी तो वैदिक शब्दों के संग्रह किए गए, जिन्हें "निघण्टु" (निघण्टति शोभते इति) की संज्ञा दी गई। आज जो निघण्टु उपलब्ध है वह यास्काचार्य का है, किन्तु ऐसे विश्वास के पर्यांत प्रमाण हैं कि यास्क के समय में ऐसे 4-5 और भी निघण्टु थे। यास्क का समय 8वीं सदी ई. पू. माना गया है। इसका आशय यह हुआ कि पश्चिमी विद्वान् फिलटस की जिस शब्दावली (glossary) को प्राचीनतम मानते हैं वह भारतीय निघण्टुओं से कम से कम 4-5 सौ वर्ष बाद की है।
यूरोप में जो शब्दावलियाँ प्रारम्भ में संगृहीत की गईं, एकभाषिक थीं किन्तु बाद में बहुभाषिक शब्दावलियों की परम्परा चली। यूरोप की प्राचीनतम ज्ञात द्विभाषिक शब्दावली लैटिनग्रीक की है, जिसके संग्रहकर्ता फिलॉक्सेनस माने जाते रहे हैं यद्यपि यह सिद्ध हो चुका है कि मूलत: यह रचना उनकी नहीं थी। इसका काल मोटे रूप से छठी सदी ई. है। यह उल्लेख है कि एनसाइक्लोपीडिया ब्रिटैनिका आदि में इसे प्राचीनतम बहुभाषिक शब्दावली माना गया है, किन्तु वस्तुत: पीछे जिस हित्ताइत शब्दावली का उल्लेख किया जा चुका है, वह द्विभाषिक ही नहीं त्रिभाषिक (हित्ती-सुमेरी-अक्कादी) है। इस प्रकार प्राचीनतम बहुभाषिक शब्दावली का काल लैटिन-ग्रीक से लगभग डेढ़ हजार वर्ष पीछे है। 1000 ई. के आसपास ग्रीक-लैटिन लैटिन-ग्रीक की कई शब्दावलियाँ बनीं।
भारत में बहुभाषिक शब्दावली की परभ्परा बहुत पुरानी नहीं है। अमरकोश के पूर्व - जैसे कात्य का "नाममाला", भागुरि का "त्रिकांड", अमरदत्त का "अमरमाला" या वाचस्पति का "शब्दार्णव" आदि-एवं बाद के - पुरुषोत्तम देव के "हारावली" तथा "त्रिकाण्डकोश", हलायुध का "अभिधान रत्नमाला", यादवप्रकाश का "वैजन्ती" आदि-कोश एकभाषिक ही हैं। प्राकृत अपभ्रंश - जैसे धनपालकृत "पाइअ लच्छीनाममाला", हेमचन्द्र की "देशीनाममाला" तथा गोपाल, द्रोण आदि के देशी "कोश" एवं हिन्दी के पुराने कोश - जैसे नन्ददास, बनारसीदास, बद्रीदास, हरिचरणदास, चेतनविजय, विनयसागर आदि की "नाममाला", प्रयागदास की "शब्दरत्नावली" या हरिचरणदास का "कर्णाभरण" आदि-उसी परम्परा में, अर्थात एकभाषिक शब्दावलियाँ हैं। इस परम्परा में कदाचित अन्तिम ग्रन्थ सुवंश शुक्ल का "उमरावकोश" (19वीं सदी) है।
मंगडोली, रानीखेत तहसील
मंगडोली, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पारिभाषिक शब्दावली
इतिहास
अब बहुभाषिक शब्दावलियों की परभ्परा बहुत विकसित हो गई है तथा इधर 3-4 से लेकर 10-12 भाषाओं की विभिन्न विषयों की शब्दावलियाँ प्रकाशित हुई हैं। इस दिशा में इंग्लैंड, अमरीका, जर्मनी, फ़्रांस तथा रूस ने पर्याप्त श्रम किया है। संयुक्त राष्ट्र संघ ने भी इस दिशा में योग दिया है।
इसमें तनिक भी सन्देह नहीं कि शब्दावलियों का ही विकास कोशों के रूप में हुआ है, किन्तु दोनों एक नहीं हैं। दोनों में अन्तर यह है कि शब्दावली में एक या अधिक भाषाओं के शब्दों का संग्रह रहता है, किन्तु कोश में शब्दों का अर्थ या उनकी व्याख्या आदि भी रहती है। कला, वाणिज्य, विज्ञान आदि के विज्ञान आदि के विभिन्न विषयों के द्विभाषिक या बहुभाषिक कोशों के अतिरिक्त, पर्याय एवं विलोमकोश (Thesaras, थिसॉरस) भी शब्दावलियों की ही परम्परा में आते हैं। मध्ययुगीन हिन्दी साहित्य का "नाममाला" साहित्य इस दृष्टि से उल्लेख्य है। अब पर्याय कोशों की परम्परा बड़ी वैज्ञानिक हो गई है और लेखकों आदि के लिए ये बड़े उपयोगी सिद्ध हुए हैं।
शब्दावली संकलन का प्रारम्भ तथा विकास
मध्यकाल की नाममालाओं की परम्परा के बाद पहला शब्दावली संकलन का कार्य आदम ने 1829 में 'हिन्दवी भाषा का कोश' शीर्षक से तैयार किया जिसमें 20,000 शब्द थे। तद्भव तथा देशज शब्दों को प्रधानता दी गई। आदम साहब पहले व्यक्ति थे जिन्होंने लोक से बोलचाल के शब्द संगृहीत किये। आदम से पूर्व गिलक्राइस्ट, कर्कपैट्रिक, विलियम हण्टर, शेक्सपियर, रॉबक के कोश और बाद में फ़ैलन, येट, डंकर फ़ोर्ब्स, थॉमसन तथा जॉन प्लाट्स के कार्य उल्लेखनीय हैं। इनमें से फ़ैलन, थॉमसन तथा जॉन प्लाट्स के कार्य महत्त्वपूर्ण हैं। थॉमसन के संकलन में शब्दसंख्या 30,000 है, फ़ैलन के कोश में 1216 पृष्ठ (रायल क्टेव) हैं। प्लाट्स के कोश का पूरा नाम है - "'ए डिक्शनरी आफ़ उर्दू, क्लासिकल हिन्दी एण्ड इंग्लिश" (1874) जिसकी प्रमुख विशेषताएँ हैं:
भारतीयों द्वारा बनाये गये कोशों में जिन दो कोशों का सर्वाधिक प्रचार-प्रसार हुआ, वे हैं - "श्रीधर भाषा कोश' (सन् १८९४), श्रीधर त्रिपाठी, लखनऊ, पृष्ठ सं. 744 तथा 'हिन्दी शब्दार्थ पारिजात' (सन् 1914), द्वारका प्रसाद चतुर्वेदी, इलाहाबाद। पहले कोश में लगभग २५,००० शब्द संख्या है जबकि दूसरे में ब्रजभाषा-अवधी आदि विभाषाओं के शब्दों की पर्याप्त संख्या रहने के कारण शब्द संख्या अधिक है। अनुमान किया जा सकता है कि २०वी शताब्दी के प्रारंभ तक शब्द संकलन 50,000 तक पहुँच गया।
आधुनिक काल में बाबू श्याम सुन्दर दास, रामचन्द्र शुक्ल, रामचन्द्र वर्मा के सत्प्रयासों से नागरी प्रचारिणी सभा, वाराणसी से 'हिन्दी शब्दसागर' (1922-29) प्रकाशित हुआ जिसकी योजना 23-८|8-1907 की सभा के परम हितैषी और उत्साही सदस्य श्रीयुत रेवरेंड ई. ग्रीब्ज़ के उस प्रस्ताव के अनुसार बनी जिसमें प्रार्थना की गई थी कि "हिन्दी के एक बृहत् और सर्वांगपूर्ण कोश का भार सभा अपने ऊपर ले."
सन् 1910 के आरम्भ में शब्द संग्रह का कार्य समाप्त हुआ। 10 लाख स्लिप बनाई गई जिनमें से लगभग एक लाख शब्दों का आकलन किया गया। यह कोश वस्तुतः सागर था जो शब्दों, अर्थों, मुहावरों, लोकोक्तियों, उदाहरणों तथा उद्धरणओं से भरपूर अर्थच्छटाएँ देने में सर्वोत्तम माना जाएगा। इसके बाद कोश कला में दीर्घकालीन अनुभव प्राप्त आचार्य रामचन्द्र वर्मा के प्रयासों से वाराणसी से 'प्रामाणिक हिन्दी कोश' (पृ.सं. 3966;1962-1966) प्रकाशित हुआ। 'वृहद् हिन्दी कोश' के तीसरे संस्करण में एक लाख अड़तालीस हज़ार शब्द हैं। इस बीच 'हिन्दी शब्दसागर' का नवीन संशोधित और परिवर्धित संस्करण (1965-74) में प्रकाशित हुआ जिसमें कुल पृष्ठ सं. 4470 है, संयोजक श्री करूणापति त्रिपाठी के दिनांक 18-२|2-65 के वक्तव्य के अनुसार "मूल शब्द सागर से इसकी शब्द संख्या में दुगुनी वृद्धि हुई है।" इस प्रकार कोशों के आधार पर शब्दावली की संख्या २|2 लाख है।
पारिभाषिक शब्दावली का विकास
प्राचीन भारत में ही दर्शन, ज्योतिष, गणित, आयुर्वेद आदि कुछ विषयों में प्रचुर भारतीय शब्दावली उपलब्ध थी। स्थापित हो चुके पारिभाषिक शब्दों के लिए पर्याय निश्चित करने एवं मानक भाषा विकसित करने का वास्तविक कार्य भारत में नागरी प्रचारिणी सभा (काशी), हिन्दी साहित्य सम्मेलन (प्रयाग), बंगाल साहित्य परिषद, गुरुकुल कांगड़ी विश्वविद्यालय (हरिद्वार), उस्मानिया विश्वविद्यालय, हिंदुस्तानी कल्चर सोसाइटी आदि के माध्यम से संभव हो सका। सन् 1898 ई. में नागरी प्रचारिणी सभा ने 'हिन्दी साइण्टिफ़िक ग्रासरी' नामक पारिभाषिक कोश को तैयार करना प्रारम्भ कर दिया था, जो सन् 1901 ई. में सम्पन्न हो गया था। इस दिशा में डॉ॰ सत्यप्रकाश (विज्ञान परिषद, इलाहाबाद) तथा डॉ॰ रघुवीर के कार्य विशेष उल्लेखनीय हैं। उसके बाद लगभग चार दशक बाद सन् 1940 ई. में सुखसंपतिराय भंडारी (अजमेर) का 'ट्वेंटिएथ सेंच्युरी इंग्लिश-हिन्दी डिक्शनरी' छपकर लोगों के सामने आया और आजादी के बाद सन् 1951 ई.में डॉ॰ रघुवीर का ‘अ कोम्प्रिहेंसिव इंग्लिश-हिन्दी डिक्शनरी’ प्रकाशित हुआ।
डॉ॰ रघुवीर के कोश कार्य की एक ओर अत्यधिक प्रशंसा हुई, दूसरी ओर अत्यधिक आलोचना। वस्तुतः यह प्रशंसनीय कार्य था, जिसको अत्यधिक श्रम से वैज्ञानिक आधार पर प्रस्तुत किया गया। संपूर्णतः संस्कृत पर आधारित होने के कारण इसकी व्यावहारिकता पर संदेह किया जाने लगा। उन्होंने सर्वप्रथम भाषा-निर्माण में यांत्रिकता तथा वैज्ञानिकता को स्थान दिया। उपसर्ग तथा प्रत्ययों के धातुओँ के योग से लाखों शब्द सहज ही बनाये जा सकते हैं:
इस प्रक्रिया को कोश की भूमिका में समझाया. यदि मात्र दो सम्भावित योग लें, मूलांश 400 और तीन प्रत्यय लें तो 8000 रूप बन सकते हैं, जबकि अभी तक मात्र 340 योगों का उपयोग किया गया है। यहाँ शब्द-निर्माण की अद्भुत क्षमता उद्घाटित होती है। उन्होंने विस्तार से उदाहरण देकर समझाया कि किस प्रकार गम् धातु मात्र से 180 शब्द सहज ही बन जाते हैं। प्रगति, परागति, परिगति, प्रतिगति, अनुगति, अधिगति, अपगति, अतिगति, आगति, अवगति, उपगति, उद्गति, सुगति, संगति, निगति, निर्गति, विगति, दुर्गति, अवगति, अभिगति, गति, गन्तव्य, गम्य, गमनीय, गमक, जंगम, गम्यमान, गत्वर, गमनिका आदि कुछ उदाहरण हैं। मात्र 'इ' धातु के साथ विभिन्न एक अथवा दो उपसर्ग जोड़कर 107 शब्दों का निर्माण संभव है। उन्होंने स्पष्ट किया कि 520 धातुओं के साथ 20 उपसर्गों तथा 80 प्रत्ययों के योग से लाखों शब्दों का निर्माण किया जा सकता है। अगर धातुओं की संख्या बढ़ा ली जाए तो 1700 धातुओं से 23,800 मौलिक तथा 84,96,24,000 शब्दों को व्युत्पन्न किया जा सकता है।
इस प्रकार संस्कृत में शब्द निर्माण की अद्भुत क्षमता है, जिसका अभी नाममात्र का ही उपयोग किया जा सका है। अतिवादी दृष्टि से बचकर भी लाखों ऐसे सरल शब्दों को प्रयोग में लाया जा सकता है, जो हिन्दी की प्रवृत्ति के अनुकूल हैं।
अन्तरराष्ट्रीय स्तर पर प्रयोग में आने वाले तथा पूर्व स्वीकृत वैज्ञानिक शब्दों को स्वीकार कर लेना चाहिए। प्रयोग के आधार पर कुछ शब्द पूर्ण पारिभाषिक (ध्वनिग्राम, संस्वन, प्रकरी, दशमलव), कुछ अर्धपारिभाषिक, जैसे अक्षर, संगति, आपत्ति. ऐतिहासिक आधार पर तत्सम, तद्भव के साथ विदेशी शब्दावली का विशेष महत्त्व है।
शब्दावली के विविध सम्प्रदाय
उपर्युक्त विवेचन के आधार पर स्पष्ट होता है कि भारत में पारिभाषिक शब्दावली निर्माण के क्षेत्र में आरम्भ से ही विभिन्न मत परिपुष्ट होते रहे हैं। हिन्दी में पारिभाषिक शब्द निर्माण के क्षेत्र में प्रमुख वाद निम्नलिखित हैं-
राष्ट्रीयतावादी या पुनरुद्धारवादी सम्प्रदाय
इस प्रवृत्ति को शुद्धतावादी, प्राचीनतावादी, संस्कृतवादी आदि अनेक नामों से भी अभिहित किया जाता है। इस मत में विश्वास रखने वाले लोग पारिभाषिक शब्दों के लिए या तो संस्कृत से शब्द ग्रहण करना चाहते हैं या संस्कृत के उपसर्ग, प्रत्यय, शब्द, धातु आदि के आधार पर नए शब्द गढ़ना चाहते हैं। इस विचारधारा के प्रवर्तक डॉ. रघुवीर थे। उनका मानना था कि जो पारदर्शिता हिन्दी के शब्दों में है वह संसार की अन्य किसी भाषा में नहीं है। संस्कृत के उपलब्ध 22 उपसर्गों, 500 धातुओं और 80 प्रत्ययों की सहायता से लाखों-करोड़ों शब्द बनाए जा सकते हैं। संस्कृत का आधार बनाकर डॉ. रघुवीर ने लाखों शब्दों का निर्माण किया तथा लोग उन्हें 'अभिनव पाणिनी' के रूप में देखने लगे। व्यक्तिगत रूप से डॉ. रघुवीर का पारिभाषिक शब्दावली निर्माण सम्बन्धी कार्य उल्लेखनीय है। उन्होंने 'आंग्ल भारतीय महाकोश' चार भाग (इसमें प्रत्येक शब्द का पर्याय देवनागरी, बंगला, कन्नड़ और तमिल लिपियों में भी दिया गया है।) 'वाणिज्य शब्दकोश', 'सांख्यिकी शब्दकोश', 'वैज्ञानिक शब्दकोश', 'अर्थशास्त्र शब्दकोश','तर्कशास्त्र शब्दकोश', 'पक्षिनामावली', 'भेषज-संहिता शब्दकोश', 'मंत्रालय कोश','विविध कोश', 'वानिकी कृषि कोश', 'अंग्रेजी-हिन्दी वृहतकोश' आदि का निर्माण किया। उनकी इच्छा अंग्रेजी के लाखों शब्दों के हिन्दी पर्याय बनाने की थी तथा मृत्यु होने तक वे लगभग 5 लाख शब्दों का निर्माण कर चुके थे। उन्होंने शब्द-निर्माण में संस्कृत को आधार बनाया। डॉ. रघुवीर ने संस्कृत भाषा की शब्द निर्माण की उर्वरा-शक्ति का प्रयोग पारिभाषिक शब्दावली निर्माण में भरपूर कुशलता के साथ किया है। इस संप्रदाय के विद्वान भारतीय भाषाओं के सारे के सारे शब्द संस्कृत से अपनाने के पक्षधर रहे हैं।
प्रयोगवादी या हिन्दुस्तानी सम्प्रदाय
इस सम्प्रदाय में हिन्दुस्तानी भाषा के समर्थक पं. सुन्दरलाल, हिन्दुस्तानी कल्चर सोसाइटी, उस्मानिया विश्वविद्यालय, हैदराबाद आदि रहे हैं तथा इन्होंने इसी विचारधारा के आधार पर पारिभाषिक शब्दों का निर्माण किया है। इस सम्प्रदाय ने हिन्दी और उर्दू का समन्वय करके सरल एवं सहज पारिभाषिक शब्दावली के नाम पर शब्दों की पंचमेल खिचड़ी पकाई है। उदाहरण के लिए - Acknowledgement - रसीदियाना, Extermination - 3150151, Sanitaryसफाईकारी, Emergency - अचानकी, President - राजपति, Psychology - मनविद्या, half heartedness - अधदिलापन, Simplify- आसानियाना आदि। उर्दू व्याकरण के आधार पर कानूनियाना, वाणिज्यियाना, नौबस्तियाना, अणुयाना आदि शब्द भी बनाए गए लेकिन ये शब्द प्रचलित न हो सके।
लोकवादी सम्प्रदाय
लोकवादी विचारधारा में विश्वास रखने वाले लोगों ने शब्द जनप्रयोग से ग्रहण किए तथा जन प्रचलित शब्दों के योग से शब्द भी बनाए। लेकिन इस तरह आवश्यकतानुरूप संख्या में पारिभाषिक शब्द नहीं बना पाए। वैसे शब्द-निर्माण की लोकवादी प्रणाली हिन्दी भाषा की प्रकृति के अनुकूल थी लेकिन जरूरत के अनुसार इस प्रणाली से शब्द मिले नहीं। कुछ शब्द उदाहरणार्थ प्रस्तुत हैं : Defector - दलबदलू, आयाराम-गयाराम, Infiltrator - घुसपैठिया आदि। Maternity Home - के लिए 'जच्चाघर' तथा Power House के लिए 'बिजलीघर' जन प्रचलन से लिया।
मध्यममार्गी या समन्वयवादी सम्प्रदाय
इस सभ्प्रदाय के अनुसार सुविधा की दृष्टि से और हिन्दी आदि भारतीय भाषाओं की प्रकृति की दृष्टि से अन्तरराष्ट्रीय स्तर की भाषाओं जैसे अंग्रेजी आदि से तथा भारतीय भाषाओं- यथा संस्कृत, पालि, प्राकृत, अपभ्रंश, आधुनिक भारतीय भाषाओं, बोलियों आदि से शब्द ग्रहण किए जा सकते हैं या फिर समन्वय के आधार पर भी शब्द-निर्माण किया जा सकता है। इस विचारधारा का अनुसरण मुख्य रूप से सरकारी शब्द-निर्माण संस्थानों में किया गया। इस विचारधारा में ग्रहण, अनुकूलन और निर्माण पर जोर दिया गया। भारत सरकार के वैज्ञानिक एवं तकनीकी शब्दावली आयोग, केन्द्रीय हिन्दी निदेशालय ने आरम्भ में पारिभाषिक शब्द निर्माण में जोर दिया कि (क) सर्वप्रथम हिन्दी के उपलब्ध शब्दों को ग्रहण किया जाए, (ख) उसके बाद, हिन्दी में रचे-पचे सभी देशी भारतीय भाषाओं के तथा विदेशी शब्दों को लिया जाए और (ग) यदि फिर भी काम न चले और मजबूरी में किसी अप्रचलित विदेशी शब्द को हिन्दी में ग्रहण करना पड़े तो उसका अनुकूलन कर लिया जाए जैसे - Academy का 'अकादमी', Interim का 'अन्तरिम' आदि।
वैज्ञानिक तथा तकनीकी शब्दावली आयोग
मुख्य लेख वैज्ञानिक तथा तकनीकी शब्दावली आयोग
स्वतन्त्रता के बाद वैज्ञानिक-तकनीकी शब्दावली के लिए शिक्षा मन्त्रालय ने सन् 1950 में बोर्ड की स्थापना की। सन् 1952 में बोर्ड के तत्त्वावधान में शब्दावली निर्माण का कार्य प्रारम्भ हुआ। अन्तत: 1960 में केन्द्रीय हिन्दी निदेशालय की स्थापना हुई। इस प्रकार विभिन्न अवसरों पर तैयार शब्दावली को 'पारिभाषिक शब्द संग्रह' शीर्षक से प्रकाशित किया गया, जिसका उद्देश्य एक ओर वैज्ञानिक तथा तकनीकी शब्दावली आयोग के समन्वय कार्य के लिए आधार प्रदान करना था और दूसरी ओर अन्तरिम अवधि में लेखकों को नई संकल्पनाओं के लिए सर्वसम्मत पारिभाषिक शब्द प्रदान करना था।
अखिल भारतीय शब्दावली
बहुत सारे शिक्षाविदों, भाषा-विज्ञानियों एवं विद्वानों की यह धारणा है कि भारतीय भाषाओं की तकनीकी शब्दावली ऐसी होनी चाहिए जिसमें सभी भाषाओं में परस्पर समरूपता हो ताकि उच्च शिक्षा अनुसन्धान तथा सभी क्षेत्रों में वैज्ञानिक ज्ञान के आदान-प्रदान एवं अन्तर-भाषायी सम्प्रेषण में सुविधा रहे। इस प्रयोजन के लिए भारतीय भाषाओं में एक सर्वनिष्ठ एवं समरूप शब्द भण्डार होना आवश्यक है। चूँकि देश के विभिन्न राज्यों की भाषाओं में तकनीकी शब्दों के मूलरूप प्रायः एक समान हैं, अतः अनेक शब्दों में आपस में समानता दृष्टिगत होती है।
समय की इस माँग को ध्यान में रखते हुए आयोग ने विज्ञान तथा तकनीकी से सम्बन्धित आधारभूत शब्दों के अखिल भारतीय पर्यायों की पहचान करने अथवा पर्याय निर्धारित करने की योजना पर काम करने की दिशा में आगे बढ़ने के लिए 1979 में बंगलौर विश्वविद्यालय में अखिल भारतीय शब्दावली (Pan Indian Terminology) विषय पर एक संगोष्ठी आयोजित की। इस संगोष्ठी में अखिल भारतीय शब्दावली विषय पर चर्चा हुई और इससे सम्बन्धित आवश्यक दिशा-निर्देश निर्धारित किए गए।
अखिल भारतीय शब्दावली पहचान के सामान्य पक्ष
वैज्ञानिक तथा तकनीकी शब्दावली आयोग द्वारा आयोजित अखिल भारतीय संगोष्ठियों में विचार-विमर्श के दौरान कुछ सामान्य पक्ष भी उभर कर सामने आए। ये पक्ष थे, जिन्हें आधार रूप में स्वीकार करने पर अखिल भारतीय शब्दावली निर्धारण में मदद मिलती है। आयोग ने इन्हीं पक्षों के आलोक में अखिल भारतीय शब्दावली सम्बन्धी कार्य को आगे बढ़ाया। आयोग के तत्कालीन अध्यक्ष डॉ. मलिक मोहम्मद ने भौतिकी की अखिल भारतीय शब्दावली की प्रस्तावना में इन पक्षों को उजागर किया है। उनके अनुसार ये पक्ष हैं
अखिल भारतीय शब्दावली की निर्माणपद्धति
अखिल भारतीय शब्दावली निर्माण के लिए जिस पद्धति को अपनाया गया, उसमें सबसे पहले प्रयास यह किया गया कि वैज्ञानिक तथा तकनीकी शब्दावली आयोग विषय-विशेष की आधारभूत शब्दावली की सूची को अंग्रेजी में तैयार करता। यह सूची उन शब्दों का संकलन होती, जिन्हें अखिल भारतीय प्रयोग के लिए स्वीकार किया जा सकता था। उसके बाद तैयार सूची की प्रतियाँ देश के सभी राज्य पाठ्य पुस्तक मण्डलों को इस अनुरोध के साथ भेजी जातीं कि वे इस सूची को अपने भाषायी क्षेत्र में किसी ऐसे विद्वान के पास भेजें जो विषय-विशेष का विशेषज्ञ तो हो ही, साथ ही वह अपनी भाषा में उस विषय विशेष में व्यवहत/प्रयुक्त होने वाले वैज्ञानिक तथा तकनीकी शब्दों से भली प्रकार से परिचित भी हों। वह विशेषज्ञ उसी सूची में शामिल अंग्रेजी में लिखित तकनीकी शब्दों के पर्याय अपनी भाषा में से संकलित करता और फिर उन्हें आयोग के पास भेज देता। भाषायी क्षेत्र की दृष्टि से ये स्वयं में मानक पर्याय होते। लेकिन इतना कार्य करके वैज्ञानिक तथा तकनीकी शब्दावली आयोग द्वारा अखिल भारतीय शब्दावली के पर्याय निश्चित निर्धारित नहीं कर लिए जाते। सभी राज्य पाठ्य पुस्तक मण्डलों से प्राप्त सूचियों में शामिल अंग्रेजी शब्दों के मानक पर्यायों को सारणीबद्ध करके उन्हें अखिल भारतीय संगोष्ठियों में भी प्रस्तुत किया जाता था। इन सूचियों में आयोग द्वारा उन शब्दों के लिए अनुमोदित पर्याय भी दिए रहते थे। इन संगोष्ठियों में राज्य पाठ्य पुस्तक मण्डलों द्वारा नामित विद्वान और कुछ भाषाविद आमन्त्रित किए जाते थे। ये संगोष्ठियाँ देश के विभिन्न स्थलों पर आयोजित की जाती थीं। संगोष्ठियों में आमन्त्रित विद्वान सारणीबद्ध पर्यायों में से उस शब्द को चुनने की कोशिश करते जो देश की सभी अथवा अधिकांश भाषाओं में स्वीकार्य हो। इसके अलावा, ऐसा भी होता कि यदि उपलब्ध पर्यायों में से कोई पर्याय कसौटी पर खरा नहीं उतरता तो संगोष्ठियों में आमन्त्रित भाषाविद ऐसा नया पर्याय 'गढ़ने में मदद करते जो अखिल भारतीय स्तर पर व्यवहार में लाया जा सके। इस तरह अखिल भारतीय शब्दावली के पर्याय निर्धारित किए जाते।
उक्त प्रक्रिया को अपनाकर आयोग ने संगोष्ठियों, प्रमुख विषय विशेषज्ञों और भाषा विशेषज्ञों के मार्गदर्शन में अखिल भारतीय शब्दावलियाँ निर्मित करने की दिशा में कार्य आरम्भ किया। इस प्रकार संकलित विभिन्न विषयों के शब्द 'अखिल भारतीय शब्दावली' कहलाते हैं। आयोग ने सबसे पहले 1985 में 'अखिल भारतीय शब्दावली-खगोलिकी' प्रकाशित की। इसके पश्चात अर्थशास्त्र और वाणिज्य, भूगोल, गणित, समाजविज्ञान एवं सांस्कृतिक विज्ञान (सभी 1986 में), भौतिकी (1987), जीव विज्ञान, वनस्पति विज्ञान, रसायन विज्ञान, भाषा विषान, समुद्रविज्ञान, और भूविज्ञान, (1990), शिक्षा, मनोविज्ञान तथा मनोरोगविज्ञान, सांख्यिकी (1991), प्रायोगिक भूगोल (1992), सिविल इंजीनियरी, मानव भूगोल (1993), भूविज्ञान (1995) आयुर्विज्ञान (1996) आदि विषयों की अखिल भारतीय शब्दावलियां प्रकाशित की गई। आयोग इन शब्दावलियों को देश के विभिन्न विश्वविद्यालयों के विभिन्न विषयों के प्राध्यापकों, भाषाविदों, लेखकों, अनुवादकों, कोशकारों, पत्रकारों एवं राज्य के पाठ्य-पुस्तक निर्माण मण्डलों को निःशुल्क वितरित करता है। इसके अलावा, आयोग ने उक्त सभी अखिल भारतीय शब्दावलियों को एक ग्रन्थ में उपलब्ध कराने की दिशा में भी काम किया। आयोग ने इसे 'समेकित अखिल भारतीय शब्द संग्रह' (Comprehensive Glossary of Pan-indian Terms) नाम से वर्ष 2002 में हरियाणा साहित्य अकादमी के तत्वावधान में प्रकाशित किया। वह अंग्रेजी-रोमन-हिन्दी में तैयार किया गया शब्द-संग्रह है।
संक्षिप्त रूपों द्वारा नई शब्दावली
आज इस भागदौड़ के युग में हर आदमी की यह आदत बनती जा रही है कि कम से कम समय में कम से कम शब्दों में अपने मन के भावों को अभिव्यक्त करे। इस स्वाभाविक प्रवृत्ति के फलस्वरूप ही संस्थाओं तथा संगठनों के लम्बे-लम्बे नाम संक्षिप्त होते जा रहे हैं। नई प्रकार की यह शब्दावली अंग्रेजी में 'एक्रोनिम' से अभिहित की जाती है। प्रत्येक काल में ऐसे शब्द बनते रहे हैं। कालान्तर में जब ये शब्द बहुप्रयुक्त होकर कोश के अन्तर्गत अपना समुचित स्थान बना लेते हैं, तो प्राय: भूल जाते हैं कि इनका निर्माण इस विधि से हुआ होगा, जैसे अंग्रेजी 'न्यूज़'। हिन्दी में प्रचलित 'बदी' तथा 'सुदी' शब्द भी इसी प्रक्रिया के फलस्वरूप हैं, 'स' सुदि: [शु.(शुक्लपक्ष) तथा 'ब' बहुल (कृष्णपक्ष)] हिन्दी में अंकटाड, सैम, मीडो, सीटो, इंटक, नाटो, यूनेस्को आदि पर्याप्त शब्द इसी कोटि के हैं। पिछली बार चीन के आक्रमण के समय नेफ़ा, मिग तथा रडार तीन शब्द काफ़ी प्रचलित हो गये। युद्ध में 'लेसर', 'मिग' प्रचलित हैं, प्रबन्धशास्त्र में 'प्रिन्स' 'पर्ट' इसी प्रकार के शब्द हैं। हिन्दी पत्रकारिता में प्रचलित अंनिआ, उर्वसी, उपूसी, इंका, लोद इसी प्रकार के शब्द हैं।
हिन्दी की विभाषा तथा बोलियों का महत्त्व
किसी बोली का लोकजीवन से अभिन्न सम्बन्ध है। बोलियों का ही परिष्कृत, सामान्यीकृत तथा संस्कृत रूप भाषा है। भाषा को ही बोलियों से ही सहज शक्ति प्राप्त होती है। गंगा का आदिस्रोत हिमखण्डों से निर्मित गोमुख है, उसी प्रकार हिन्दी की गंगा को उसकी बोलियों से सारभूत तत्त्व तथा प्राणशक्ति मिलती है। व्यावहारिक लोकभाषा से शब्द संग्रह करना सरल कार्य नहीं। लोकबोली के स्थायी तत्त्व लोकगीत तथा लोककहानियों में समाहित रहते हैं। शब्द रूपों के स्रोत तथा उनके विकास की परम्परा और साथ ही अर्थ विकास की शृंखला निर्धारित करने में लोकजीवन का विशेष महत्त्व है। बोलियों में जब कोई बोली शिक्षित लोगों के मुख्य नगर या अन्य शिष्ट सामाजिक वर्ग की भाषा के पद पर प्रतिष्ठित हो जाती है तब वह मानक भाषा कहलाती है।
हिन्दी का शब्द-सामर्थ्य
किस भाषा को विकसित-विकासशील माना जाए और किसको नहीं, इसके लिए प्रो॰ फर्गुसन ने बड़ी गहराई से विचार किया है। लिखित रूप में प्राप्त जिस भाषा में निम्न्ललिखित विशेषताएँ हों वह भाषा विकसित मानी जाएगी -
इस कसौटी पर हिन्दी बिल्कुल खरी उतरती है। हाँ, उन्होंने जो आगे की अवस्थाएँ स्वीकार की हैं कि
उस दृष्टि से अभी हिन्दी विकासशील भाषा है और भविष्य में उसमें अनन्त सम्भावनाएँ निहित हैं।
हॉगन ने विकसित भाषा के जो चार तत्त्व स्वीकार किये हैं उनमें से 'आधुनिकता' पर विशेष बल दिया है। 'भाषा की आधुनिकता' से तात्पर्य है: शब्दावली में वृद्धि तथा नई शैली तथा अभिव्यक्तियों का विकास। इस कसौटी पर भी हिन्दी खरी उतरती है।
हिन्दी के सुप्रसिद्ध कवि तथा विचारक सच्चिदानन्द हीरानन्द वात्स्यायन की मान्यता है कि "भाषा कल्पवृक्ष है। जो उससे आस्थापूर्वक माँगा जाता है, भाषा वह देती है। उससे कुछ माँगा ही न जाए क्योंकि वह पेड़ से लटका हुआ नहीं दीख रहा है, तो कल्पवृक्ष भी कुछ नहीं देता।"
बीसवीं शताब्दी के लब्धप्रतिष्ठ भाषाविद्, ब्लूमफ़ील्ड के अनुसार-
अब तक के प्रमुख भाषाविद् उपयुक्त सभी दृष्टियों से हिन्दी की अभूतपूर्व क्षमता तथा सामर्थ्य में विश्वास करते हैं।
भारतीय संविधान में (351) हिन्दी के 'शब्द भण्डार के लिए मुख्यत: संस्कृत से तथा गौणत: अन्य भाषाओं से शब्दग्रहण कर समृद्ध' करने की व्यवस्था है।
धनारी गाँव, सूर्यगढा (लखीसराय)
}
धनारी सूर्यगढा, लखीसराय, बिहार स्थित एक गाँव है।
जाखनी, कांडा तहसील
जाखनी, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
अन्तःप्रज्ञा
बिना तर्क किये और बिना अनुमान (inference) के ही ज्ञान प्राप्त करने की क्षमता अन्तःप्रज्ञा (Intuition) कहलाती है। ज्ञान का वह स्रोत जिसके बारे में कुछ कह नहीं सकते।
जलालुद्दीन ख्वारिज्म शाह
जलालुद्दीन ख्वारिज़्म शाह ख्वारिज्मी साम्राज्य का अन्तिम शासक था।
परिचय
वह सुलतान मुहम्मद ख्वारिज़्म शाह का ज्येष्ठ पुत्र और वंश का अंतिम शासक था। मुहम्मद की मृत्यु के पश्चात् जलालुद्दीन के अन्य भाइयों ने मंगोलों की सहायता से इसके विरुद्ध षड्यंत्र रचा, इसलिये यह भागकर अफगानिस्तान चला गया। गजनी में इसने ६०,००० तुर्को को एकत्रकर सेना तैयार की। चंगेज खाँ (मंगोल) ने इसका पीछा किया। यह भागकर भारत आया (१२२१) और अल्तमश से संधि के असफल प्रयत्न किए। ३ वर्ष भारत में रहकर १२२४ में वह किरमान पहुँचा। यहाँ से चलते हुए उसने खुजिस्तान पार किया, जहाँ खलीफा अल नासिर से उसकी टक्कर हुई। १२२५ में उसने अजरबैजान के शासक उजबेग को पराजित कर उसकी राजधानी तबरीज पर अधिकार कर लिया। धीरे-धीरे आसपास के आकेश्स, किरमान और अखलात पर भी अधिकार कर लिया। इसी समय फारस में मंगोंलों के विरुद्ध इसे पुन: युद्ध करना पड़ा। तुरंत बाद अल अशरफ और कैकुबाद की संमिलित शक्तियों से पराजित होकर अजरबैजान चला गया किंतु मंगोलों के कारण उसे शांति नहीं मिली। अखलात होते हुए आमिद की ओर वह भागा। किंतु मंगोलों ने एक रात चुपके से आक्रमण किया, युद्ध में जलालुद्दीन मारा गया। कुछ समय में उसकी मृत्यु के संबंध में दो मत हो गए। कुछ ने अपने को ही जलालुद्दीन ख्वारिज्म शाह कहना आरंभ कर दिया था।
क़ाइन और हाबिल
बाइबल के उत्पत्ति (Genesis/जेनेसिस) अध्याय में आदम और ईव के प्रथम दो पुत्रों के नाम क़ाइन (Cain) और हाबिल है। ज्येष्ठ पुत्र का नाम क़ाइन (अर्थात् लाभ) रखा गया है और वह किसान है जबकि हाबिल एक गड़ेरिया। क़ाइन का ईश्वर पर अधूरा विश्वास था अत: ईश्वर ने क़ाइन की अपेक्षा उसके भाई हाबिल के बलिदान को अधिक पसंद किया था। यह देखकर क़ाइन ने ईर्ष्यावश अपने अनुज हाबिल का वध किया था। फलस्वरूप ईश्वर ने क़ाइन को यायावर की तरह पृथ्वी पर भटकने का शाप देने के साथ-साथ उसे पश्चात्ताप करने का भी अवसर प्रदान किया था। क़ाइन उन विधर्मी मनुष्यों का प्रतीक है जो भक्तों से ईर्ष्या करते हैं।
बाइबिल के वृत्तान्त में क़ाइन विषयक अनेक परम्परागत दन्तकथाओं का सहारा लिया गया और उसमें यायावर जातियों की सभ्यता का भी चित्रण हुआ है। इस वृत्तान्त की मुख्य धार्मिक शिक्षा इस प्रकार है–
बी पोकर साहिब बहादुर
करियर की शुरुआत
बी पॉकर का जन्म 1890 में मालाबार जिले के टेलिचेरी में हुआ था। उन्होंने टेलिचेरी ब्रेनन कॉलेज और मद्रास क्रिश्चियन कॉलेज में अध्ययन किया।  उन्होंने 1915 में मद्रास लॉ कॉलेज से स्नातक की उपाधि प्राप्त की और 1917 में मद्रास उच्च न्यायालय में एक वकील के रूप में अभ्यास करना शुरू किया। वह केवल पाँचवें विश्वविद्यालय के स्नातक थे और मालाबार जिले के मपिला मुसलमानों से दूसरे वकील थे।
मपिला विद्रोह
पॉकर ने "दक्षिण भारत मुस्लिम एजुकेशन सोसायटी" और "केरल मुस्लिम एजुकेशन एसोसिएशन" की स्थापना की। उन्होंने 1930 से 1936 तक मद्रास विधानसभा में संयुक्त राष्ट्रवादी पार्टी के संसद पार्टी सचिव के रूप में कार्य किया।
संविधान सभा में
1946 में मद्रास विधानसभा से भारत की संविधान सभा के लिए पोकर चुने गए। भारत के विभाजन (1947) के बाद, अखिल भारतीय मुस्लिम लीग वस्तुतः छिन्न-भिन्न हो गई थी।   उन्होंने अपने साथियों के साथ मिलकर इंडियन यूनियन मुस्लिम लीग की नींव रखी। जिसका प्रथम अध्यक्ष मोहम्मद इस्माइल साहिब को चुना गया।  एक महीने के भीतर, संविधान सभा ने मुस्लिमों के लिए पृथक निर्वाचकों को समाप्त करने के लिए मतदान किया। पोकर और के टी.एम. अहमद इब्राहिम ने पृथक निर्वाचकों को बनाए रखने के लिए एक संशोधन किया। यह प्रस्ताव संविधान सभा में हार गया था।
निचले सदन (लोकसभा) में
पोकर 1952, 1957 संसदीय चुनावों में इण्डियन यूनियन मुस्लिम लीग के टिकट पर केरल के मलप्पुरम निर्वाचन क्षेत्र से निचले सदन (लोकसभा) के लिए चुने गए।
उनके प्रयासों से भारतीय मुसलमानों को विशेष विवाह अधिनियम, 1954 से छूट प्राप्त करने में मदद मिली। उन्होंने इण्डियन यूनियन मुस्लिम लीग के राष्ट्रीय कार्यकारी सदस्य और केरल राज्य समिति के उपाध्यक्ष के रूप में कार्य किया। 29 जुलाई 1965 को उनका निधन हो गया।
सन्दर्भ
^ ए बी सी डी ई एफ जी एच आई राइट, थियोडोर पी। (1966)। "आजादी के बाद से दक्षिण भारत में मुस्लिम लीग"।  अमेरिकी राजनीति विज्ञान की समीक्षा  60 (3): 579-599।  doi: 10.2307 / 1952972।  ISSN 0003-0554।
Const संविधान सभा वाद (कार्यवाही) खंड VII ^ "संविधान सभा की कार्यवाही"। भारत की संसद।  16 जुलाई 2017 को मूल से संग्रहीत।
^ भारत की संसद (आधिकारिक वेबसाइट)
मधुबन गाँव, परबत्ता (खगड़िया)
मधुबन परबत्ता, खगड़िया, बिहार स्थित एक गाँव है।
एर्रायिपेट, कोटपल्लि मण्डल
एर्रायिपेट, कोटपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
2012 की बॉलीवुड फिल्में
2012 में बॉलीवुड में बहुत सफल फ़िल्में ऐसी रही जो सीक्वेल फिल्में रही।
नौचन्दी मेला
नौचन्दी मेला उत्तर प्रदेश के प्रसिद्ध मेलों मे से एक है। नौचन्दी मेला मेरठ में प्रति वर्ष लगता है। यह मेला मेरठ की शान है।यहां का ऐतिहासिक नौचंदी मेला हिन्दू – मुस्लिम एकता का प्रतीक है। हजरत बाले मियां की दरगाह एवं नवचण्डी देवी (नौचन्दी देवी) का मंदिर एक दूसरे के निकट ही स्थित हैं। जहाँ मंदिर में भजन कीर्तन होते रहते हैं वहीं दरगाह पर कव्वाली आदि होती रहती है। मेले के दौरान मंदिर के घण्टों के साथ अज़ान की आवाज़ एक सांप्रदायिक अध्यात्म की प्रतिध्वनि देती है। नौचन्दी मेला प्रत्येक वर्ष नौचन्दी मैदान में लगता है। इसकी खासियत है कि नौचन्दी मेला केवल रात में लगता है। दिन में मैदान बिलकुल खाली होता है। यह मेला चैत्र मास के नवरात्रि त्यौहार से एक सप्ताह पहले से लग जाता है। लगभग होली के एक सप्ताह बाद। और एक माह तक चलता है। नौचन्दी मेले के नाम से यहां एक ट्रेन भी चलती है नौचन्दी एक्सप्रेस। यह मेरठ को राजधानी लखनऊ से जोड़ने वाली एकमात्र ट्रेन है।
डिगरा, सोमेश्वर तहसील
डिगरा, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सौन्दर्यशास्त्रीय निरपेक्षवाद
निरपेक्षवाद (Absolutism), सौंदर्यशास्त्र में, एक प्राविधिक शब्द जो इस सिद्धांत को संदर्भित करता है कि सुंदरता चीजों का एक वास्तुनिष्ठ गुण है, न कि केवल देखने या महसूस करने वाले में आनंद की एक व्यक्तिपरक अनुभूति। इसका तात्पर्य यह है कि सुंदरता का एक परम निरपेक्ष मानक है जिसके द्वारा सभी वस्तुओं का मूल्यांकन किया जा सकता है। यह तथ्य कि, व्यवहार में, यहां तक कि पारखी लोगों के निर्णय भी हमेशा भिन्न होते हैं, और एक स्थान या अवधि के तथाकथित मानदंड कमोबेश अन्य सभी के मानदंडों के विपरीत होते हैं, को निरपेक्षवाद ने इस परिकल्पना द्वारा समझाया गया है कि व्यक्तियों में सराहना करने की क्षमता के संबंध में अलग-अलग प्रतिभाएं होती हैं ।
धरमपुर गाँव, सूर्यगढा (लखीसराय)
}
धरमपुर सूर्यगढा, लखीसराय, बिहार स्थित एक गाँव है।
गोरखपुर ग्रामीण विधानसभा क्षेत्र
गोरखपुर ग्रामीण क्षेत्र का वर्षों से उत्तर प्रदेश राज्य के कृषि विकास में महत्वपूर्ण योगदान रहा है। प्रदेश के सम्पूर्ण ग्रामीण क्षेत्रों में से एक गोरखपुर ग्रामीण क्षेत्र ग्रामीणों के विकास हेतु राज्य को सुबल एवम् सुदृढ़ बनाने के लिए कार्यरत् है। भारत के सम्पूर्ण राज्यों में से एक उत्तर प्रदेश गन्ना उत्पादन के लिए विश्व - विख्यात रहा है, जोकि गोरखपुर ग्रामीण क्षेत्र के कारण ही सम्भव हो सका है, यहाँ उत्पादन बहुतायत में होता आ रहा है। ऐसे कई उपज ग्रमीणों के विकास में सहायक होते हैं। किन्तु यह शक्ति धीरे - धीरे क्षीण होती जा रही है जिससे ग्रमीणों के विकास में अवरोध उत्पन्न हो रहा है। और गोरखपुर ग्रामीण क्षेत्र स्वंय के भविष्य से विलुप्त होता जा रहा है अतएव राज्य की प्रगति बाधित हो रही है। किन्तु अब समय है नवीन प्रभात की, एक नवीनतम स्वर्णिम युग की ताकि गोरखपुर ग्रामीण क्षेत्र में एक नई क्रान्ति आ सके और राज्य की प्रगति बाधित न हो सके।
जारती, कांडा तहसील
जारती, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
डॉक्टर सुरेश आडवाणी
सुरेश अडवाणी का जन्म 1ऑगस्ट 1947 को कराची में हुआ था। यह बहुत ही आश्चर्य की बात है,उस समय भारत और पाकिस्तान का विभाजन हो चूका था। इस कारण सुरेश अडवाणी का परिवार मुंबई के घाटकोपर में बस गया था। सुरेश अडवाणी को 8 साल की उम्र में पोलियो हो गया था।उन्होने स्कूल की पढ़ाई सिंधी मिडियम स्कूल से की थी,और सोमैया कॉलेज से अपना ग्रेजुएशन किया था। ग्रेजुएशन करने बाद सुरेश अडवाणी ने एम.बी.बी.एस (M.B.B.S) ग्रैंड मेडिकल कॉलेज से किया था। सुरेश अडवाणी बचपन से ही पोलियो के शिकार के थे,और वो नहीं चाहते है कोई और उनकी तरह हो इसलिए भारत में पोलियो के उपचार के लिए बहुत से शोध किये। वो भारत में पोलियो के उपचार लाना चाहते है।मास्टर डिग्री लेने के बाद डॉक्टर सुरेश अडवाणी ने कुछ दवाये उपलब्ध करवाये। सुरेश अडवाणी का मानना पोलियो उनकी कमजोरी नहीं बल्कि ताकत है और ताकत के सहारे हर छेत्र में सफलता प्राप्त कर रहे है। सुरेश अडवाणी ने भारत में बोन मार्रो ट्रांसप्लांटेशन की शुरुवात की और देश के पहले ऑन्कोलॉजिस्ट oncologist है।डॉक्टर सुरेश अडवाणी (जसलोक हॉस्पिटल) में कैंसर विभाग के निर्देशक व कैंसर विभाग के चेयरमैन हैं। वह रहेजा हॉस्पिटल में कैंसर पीड़ितों का इलाज करते है, और उसके साथ टाटा मेमोरियल हॉस्पिटल के कैंसर मरीजों का भी इलाज करते है। मेडिकल ऑन्कोलॉजी medical oncology मुंबई यूनिवर्सिटी(mumbai university)पीएचडी गाइड बायोलॉजी biology में मुख्य भूमिका है। डॉक्टर सुरेश अडवाणी के मुख्य रूप से बोन मार्रो ट्रांसप्लांटेशन, हेमाटोलॉजी लेबोरटरी, फ्लो कीटोमेर, साइटोजेनेटिक, मॉलिक्यूलर लेबोरटरी, दे केयर कीमोथेरेपी यूनिट कॉउन्सिलिंग समूह है। यह मुख्यअन्वेषक (cheif investigator) रहे चुके है ल्य्म्फोब्लास्टिक लेकिमिया प्रोजेक्ट के जिसे विज्ञान और प्रौद्योगिकी विभाग द्वारा समर्थित राष्ट्रीय कैंसर संस्थान वॉशिंगटन और क्रोनो लिम्फेटिक ल्यूकेमिया परियोजना द्वारा समर्थित है। हालही डॉक्टर सुरेश अडवाणी ने इंडियन मेडिकल और पीडियाट्रिक ऑन्कोलॉजी एसोसिएशन के साथ मिलकर डीएम मेडिकल ऑन्कोलॉजी कोर्स के लिए शिक्षण नियमावली के साथ पाठ्यक्रम लिखने की परियोजना सुरु की है। Thankyou
डॉ सुरेश आडवाणी के सम्मानित पुरस्कार
राष्टीय और अंतरराष्ट्रीय पुरस्कार मेडिकल और अकैडमी रिसर्च 654 पुब्लिकेशन्स के लिए मिला।
अपस्फीत शिरा
शरीर के विविध अंगों से हृदय तक रुधिर ले जानेवाली वाहिनियों के फूल जाने और टेढ़ी-मेढ़ी हो जाने को अपस्फीत शिरा (वैरिकोज वेन्स) कहते हैं।
कारण
इस रोग का कारण यह है : शिराएँ ऊतकों से रक्त को हृदय की ओर ले जाती हैं। शिराओं को गुरुत्वाकर्षण के विपरीत रक्त को टाँगों से हृदय में ले जाना पड़ता है। ऊपर की ओर के इस प्रवाह की सहायता करने के लिए शिराओं के भीतर कितनी ही कपाटिकाएँ बनी हुई हैं। कपाटिकाएँ रक्त को केवल ऊपर की ही ओर जाने देती हैं। जब कपाटिकाएँ दुर्बल हो जाती हैं, या कहीं-कहीं नहीं होतीं, तो रक्त भली भाँति ऊपर को चढ़ नहीं पाता और कभी-कभी नीचे की ओर बहने लगता है। ऐसी दशा में शिराएँ फूल जाती हैं और लंबाई बढ़ जाने से टेढ़ी-मेढ़ी भी हो जाती हैं। ये ही अपस्फीत शिराएँ कहलाती हैं।
अपस्फीत शिरा उन व्यक्तियों में पाई जाती हे जिनको बहुत समय तक खड़े होकर काम करना या चलना पड़ता है। बहुत बार एक ही परिवार के कई व्यक्तियों में यह दशा पाई जाती हैं। अपस्फीत शिरा में रोगी में चर्म के नीचे नीले रंग की फूली हुई वाहिनियों के गुच्छे दिखाई पड़ते हैं। रोगी के लेट जाने पर वे मिट जाते हैं और उसके खड़े होने पर वे फिर उभड़ आते हैं। उनके कारण रोगी के पैरों में भारीपन और थकावट प्रतीत हाती है। कभी-कभी खुजली भी होती है और चर्म पर व्रण या पामा (एक्ज़िमा) उत्पन्न हो जाता है।
ऐसी शिराओं को कम करने के लिए रबड़ की लचीली पट्टियाँ पावों की ओर से आरंभ करके ऊपर की ओर को जंघे तक बाँधी जाती हैं। दशा उग्र न होने पर शिराओं के भीतर इंजेक्शन देने से लाभ होता है। जब शिराएँ अधिक विस्तृत हो जाती हैं तो शल्यकर्म द्वारा उनको निकालना आवश्यक होता हैं। बहुत बार इंजेक्शन चिकित्सा और शल्यकर्म दोनों करने पड़ते हैं।
जिन मुख्य शिराओं से अपस्फीत शिराओं में रक्त जाता है उनका शल्यकर्म द्वारा बंधन कर दिया जाता है। यदि गहरी शिराओं में धनास्रता (थ्रोंबोसिस) होती है तो इंजेकशन चिकित्सा या शल्यकर्म नहीं किया जाता।
महियाल
महियाल अयाचक एवं भूमिहार/त्यागी ब्राह्मणों की पश्चिमोत्तर भारतीय शाखा है। इनका निवास स्थान मुख्यतः पंजाब है।
नियोगी
नियोगी  आन्ध्र प्रदेश के अयाचक एवं भूमिहार/त्यागी ब्राह्मणों की द्रविड़ - दक्कनी शाखा है।
पेंचिकल्पेट, बेज्जूर‌ मण्डल
पेंचिकल्पेट, बेज्जूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
चंदौसी (तहसील), मुरादाबाद
यह तहसील मुरादाबाद जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 241 गांव हैं।
गुलरिया कलां, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
करीब करीब सिंगल
क़रीब क़रीब सिंगल ज़ी स्टूडियोज़, जे॰ ए॰ आर॰ पिक्चर्ज़ और सुतापा सिकदर द्वारा निर्मित तथा तनुजा चंद्र द्वारा सह-लिखित और निर्देशित एक भारतीय हिंदी रोमांटिक कॉमेडी फ़िल्म है जो 2017 में रिलीज़ हुई थी। 10 नवंबर 2017 को वैश्विक स्तर पर रिलीज़ की गई इस फ़िल्म की प्रमुख भूमिकाओं में इरफ़ान ख़ान और मलयाली अभिनेत्री पार्वती तिरुवोत समावेश हैं।
कथानक
एक बीमा कंपनी में काम करनेवाली 35 साल की विधवा जया शशिधरन अपने पति मानव की मृत्यु का शोक मनाते हुए एक प्रेमहीन, नीरस ज़िंदगी गुज़ारती है। अपने परिवार और दोस्तों के हमेशा के तानों से तंग आकर वह अबतकसिंगल.कॉम नाम के एक डेटिंग वेबसाइट पर दर्ज़ होती है। हालाँकि शुरू में उसे कईं अजीब संदेश आते हैं, वह आख़िरकार योगी नाम के आदमी से मिलने का योजना बनाती है।
वह सच्चा, बातूनी और इंटरनेट का काफ़ी ज्ञानी अख्यात कवि योगेंद्र "योगी" देवेंद्रनाथ प्रजापति से मिलती है जिसकी प्रकाशित कविताओं की किताब इतनी अच्छी तरह से नहीं बिकी होती है। योगी की मदद से जया अपनी डेटिंग वेबसाइट से अजीब संदेश मिटाती है। हालाँकि शुरू में जया को योगी पसंद नहीं आता, वह आख़िरकार उससे फिर से मिलने को राज़ी होती है। बातों में योगी अपनी 3 पूर्व प्रेमिकाओं के बारे में बताता है जो अभी भी उसे चाहती हैं। योगी की बात में सच्चाई जाँचने के लिए जया योगी को उन प्रेमिकाओं से मिलने को चैलेंज करती है। योगी जया को उसके साथ में आना का अनुरोध करता है जो थोड़ी हिचकिच के साथ जया मान लेती है। पूछे जाने पर जया ख़ुद को योगी की चचेरी बहन के रूप में पहचान करने को मान जाती है। वह सबको बताती है कि वह काम से बाहर जा रही है। वह अपने प्रिंसटन विश्वविद्यालय में पढ़ रहा भाई आशीष को बताती है कि वह एक ध्यान शिविर पर जा रही है जहाँ वह बात नहीं कर सकती और इसीलिए ऑनलाइन नहीं आ पाएगी।
वे पहले देहरादून जाते हैं। योगी की फ़्लाइट छूट जाती है जिसकी वजह से जया डर जाती है। वह आख़िरकार योगी से विमानस्थल पर मिलती है और वे अपने यात्रा शुरू करते हैं। रास्ते में योगी जया से पानी माँगता है लेकिन जया उसे मना करकर बताती है कि वह अपना बोतल किसी को अपना बोतल नहीं देती।
जया एक यात्रा वेबसाइट पर अत्यधिक अनुशंसित एक आश्रम में दोनों के लिए कमरे बुक करती है। बाद में वे एक शानदार गंगा आरती में शामिल होते हैं। रात में वे अपने आस-पास के कमरों से टेलीफ़ोन पर बात करते हैं और योगी तुरंत ही सो जाता है जिसकी वजह से बेचैन जया और बेचैन हो जाती है। अपने दिन, वे योगी की पहली पूर्व प्रेमी राधा से मिलते हैं जो अब ख़ुशी-ख़ुशी शादीशुदा होता है। जया ख़ुद को योगी की चचेरी बहन के रूप में पेश करती है और आश्चर्यचकित होती है जब राधा के बच्चे योगी को मामा बुलाते हैं। राधा के पति अपनी साहसिक कंपनी के माध्यम से मेहमानों को एक रिवर राफ़्टिंग अभियान पर ले जाता है। बाद में शाम को वे अलाव के चारों ओर इकट्ठे होते हैं और योगी उन्हें एक गाना सुनाता है।
जया और योगी अपने-अपने कमरे में लौटते हैं और फिर से फ़ोन पर एक-दूसरे से बात करते हैं। जब योगी खर्राटे लेने लगता है तो जया एक आम दरवाज़े से उसके कमरे में जाकर रिसीवर को वापस अपनी जगह पर रख देती है। तथापि, थकी हुई जया अपने पीछे के दरवाज़े को बंद करना भूल जाती है।
अगली सुबह वह अपने कमरे में योगी द्वारा पिछली शाम को गाया गया गाना गा रही होती है जब योगी गाने को धुन देने के लिए दरवाज़े पर झुकते हुए उसके कमरे में पहुँच जाता है। जया उसे बाहर निकालने के लिए उस पर चिल्लाती है क्योंकि वह उसे नग्न देख लेता है।
हादसे के बाद वे फ़ेयरी क्वीन ट्रेन पर सवार होकर जयपुर के लिए रवाना होते हैं। पकौड़े की तलाश में खाने के पारखी योगी का ट्रेन छूट जाता है जिसकी वजह से जया डर जाती है। उसका लैपटॉप बैग योगी के पास छूट जाता है जो ग़लती से दूसरी ट्रेन में चढ़ जाता है। वह उसके गुलज़ार लैपटॉप पर वीडियो कॉलिंग पेज खोलता है। जया का भाई आशीष उसे स्क्रीन पर घूरता हुआ देखता है और उसे लैपटॉप चोर बुलाता है। घबराहट में योगी स्क्रीन बंद कर देता है। दूसरी और योगी के लगातार फ़ोन करने की वजह से जया उससे नाराज़ होती है। वह उसकी कॉल का जवाब नहीं देती। जया रिज़ॉर्ट में जाती है और एक विदेशी के साथ सफ़ारी पर अपनी शाम का आनंद लेती है। रिज़ार्ट पहुँचने के लिए ज़मीन आसमान एक करने के बाद जया को उस विदेशी के साथ देखकर योगी को जलन होती है।
पहले योगी के सनकी तरीक़ों की वजह से जया अपनी यात्रा रद्द करने का निर्णय लेती है लेकिन वह उसे समझाता है कि उन दोनों के जीवन को देखने और जीना का बस तरीक़ा अलग है। अंततः जया मान जाती है और योगी की दूसरी प्रेमिका अंजलि के साथ मिलती है। वह एक औषधालय से नींद की गोलियाँ ख़रीदती है और जिज्ञासु योगी से बात न करने के लिए 3-4 गोलियाँ पी लेती है। जल्द ही उस पर शामक का प्रभाव होता है और उसके बरताव में बदलाव आता है।
अंजलि अपने पारंपरिक अवतार को बदलकर एक मोहक महिला के रूप में उभरी होती है। यह खुलासा होता है कि योगी से मिलने के लिए वह अपनी सालगिरह की पार्टी छोड़ आई है। फिर से योगी की चचेरी बहन के रूप में परिचित जया अंजलि की तारीफ़ करती है और गोलियों के प्रभाव में काम करना जारी रखती है। योगी अंजलि को घर पहुँचाता है जहाँ पर उसके लिए एक तारे देखने की पार्टी चल रही होती है। वह उसे गले लगाती है और चूमती है। नशे में धुत जया यह देखती है और योगी को धोखेबाज़ बुलाती है जिससे उसकी विकासशील भावनाओं का संकेत होता है। अंततः थक कर जया तारोंवाले आसमान के नीचे योगी के पास सो जाती है।
अगली सुबह जया ख़ुद को योगी के कमरे में पाकर हैरान होती है। यह कोमल क्षण विचलित हो जाता है जब अंजलि बारंबार योगी को कॉल करती है। उसकी चुलबुली बातें सुनकर जया परेशान होकर कमरे से बाहर निकलती है। अंजलि योगी को याद दिलाती है कि उनके रिश्ते की शुरुआत में उसे भी योगी की चचेरी बहन के रूप में परिचित किया जाता था। वह योगी को बताती है कि जया उसके लिए एक अच्छी जोड़ी है।
अगली सुबह वे दोनों योगी की तीसरी प्रेमिका को मिलने के लिए गांतोक जाते हैं। अभी भी नाराज़ जया खुलासा करती है कि वह योगी के साथ सिर्फ़ इसलिए आई है ताकि वह अपने पूर्व प्रेमी से मिल सके जो अब शहर में एक बहुत प्रख्यात व्यक्ति माना जाता है। यह रहस्योद्घाटन योगी को परेशान करता है लेकिन वह योजना के साथ जाता है। वे जया के पूर्व प्रेमी द्वारा उधार दिए गए हेलीकॉप्टर पर यात्रा करते हैं जिसके दौरान जया को उलटी होती है। ज़मीन पर अवतरण होने के बाद जया ताज़ा होने के लिए टॉयलेट जाती है। वहाँ वह श्रीमती सलूजा सहित पार्लर की कुछ बूढ़ी औरतों से मिलती है। वे औरतें जया की प्रेमहीन ज़िंदगी को लेकर उसका मज़ाक उड़ाते है लेकिन जया बताती है कि वह एक आदमी के साथ यात्रा में आई थी लेकिन यात्रा ख़राब होने की वजह से वह अपने पूर्व प्रेमी से मिलने जा रही है। यह सुनकर वे औरतों का मुँह बंद होते हैं।
होटल में जया एक सुंदर साड़ी पहनती है और एक कैफ़े में अपने पूर्व प्रेमी का इंतज़ार करती है जबकि योगी अपनी वापसी का टिकट बुक करकर लौटने की तयारी करता है। ग़लती से उन दोनों का मिलन होता है और जया योगी को अपने अतीत पर अटका स्वार्थी इंसान बुलाकर उससे अलग होने की बात करती है। योगी जवाब के तौर में कहता है कि जया अभी भी वही लड़की है और पूछता है यदि उसका पूर्व प्रेमी भी उन दोनों के जैसा ही अकेला है। उसकी टिप्पणी का दंश महसूस करने के बाद जया उसके महत्व न समझनेवाले लोगों को कॉल करकर बताती है कि उसे तभी कॉल करें जब उन्हेंने उनकी दोस्ती को आगे बढ़ाना हो। वह अपने सरे इलेक्ट्रॉनिक उपकरणों से अपना पासवर्ड हटा देती है जो "मानव135" था।
जया अपने पूर्व प्रेमी से मिलती है और वे उसके घर पर एक साथ अच्छा समय बिताते हैं। योगी अपनी तीसरी प्रेमिका से मिलने जाता है जो एक नृत्य प्रशिक्षक होती है। खिड़की से वह उसके नृत्य प्रशिक्षण देखता है। वह उसके दरवाज़े पर एक नोट छोड़ता है जिसमें वह उसे अपने जीत के लिए सलाम करता है और चुपचाप चला जाता है। होटल में लौटकर वह अपना सामान बाँध लेता है और जया के कमरे में जाता है जहाँ पर वह उसका लैपटॉप देखता है। उसने योगी की कविताओं का वेबपेज बनाई होती है जिसे देखकर योगी बहुत ख़ुश होता है। उसका भाई चैट पर आता है और पूछता है यदि योगी उसका प्रेमी है। जया के लिए अपनी भावनाओं को महसूस करते हुए योगी वहाँ से निकलता है। वह जया की खोज में रोपवे कर में चढ़ जाता है। वे दोनों एक ही रास्ते से जा रहे होते हैं जब जया उसे दूसरे कार से बुलाती है। उत्साहित योगी इस बार नहीं चूकता और केबल कार में कूद जाता है। वे मुस्कुराते हुए एक-दूसरे को देखते हैं।
योगी उससे उसका बोतल माँगता है जो वह ख़ुशी-ख़ुशी उसे देती है।
विकास
क़रीब क़रीब सिंगल एक ऐसी कहानी पर आधारित है जो कईं साल पहले निर्देशिका तनुजा चंद्र की माँ कामना चंद्र द्वारा रेडियो नाटक के रूप में लिखी गई थी। अगस्त 2016 में खुलासा हुआ था कि इरफ़ान ख़ान तनुजा चंद्र की अगली रोमांटिक कॉमेडी फ़िल्म के प्रमुख भूमिका में दिखेंगे जिसमें एक बेजोड़ जोड़ी सड़क यात्रा के दौरान एक-दूसरे के प्यार में पड़ेंगे।  निर्माण टोली ने ऋचा चड्ढा, कल्की केकलैं और पूजा हेगड़े के सामने प्रमुख महिला पात्र की भूमिका निर्वाह करने का प्रस्ताव रखा लेकिन उनमें से किसी ने भी कुछ जवाब नहीं दिया।  फ़िल्म की प्रमुख अभिनेत्री की खोज के दौरान फ़िल्म की सह-लेखिका ग़ज़ल धालीवाल ने पार्वती तिरुवोत का सुझाव दिया जो कुछ कारण से रद्द होने से पहले ग़ज़ल धालीवाल द्वारा लिखित विधु विनोद चोपड़ा की फ़िल्म में काम करनेवाली थीं।  फ़रवरी 2017 में पार्वती तिरुवोत ने ख़ुद घोषणा किया कि वे तनुजा चंद्र की फ़िल्म में इरफ़ान ख़ान के सन्मुख हिंदी सिनेमा में अपना प्रथम अभिनय करेंगी।
छायांकन
फ़रवरी 2017 में बीकानेर, राजस्थान में फ़िल्म का छायांकन शुरू होने के बाद देहरादून, दिल्ली, अलवर, ऋषिकेश, रुड़की और गांतोक जैसी जगहों में फ़िल्म का छायांकन किया गया।
ध्वनि-पट्टी
इस फ़िल्म के संगीत अनु मलिक, रोचक कोहली और विशाल मिश्रा द्वारा रचना किया गया था और फ़िल्म के गाने राज शेखर, हुसैन हैदरी और वरुण ग्रोवर द्वारा लिखे गए थे। नूराँ बहनों द्वारा गाया गया फ़िल्म का पहला गाना "ख़तम कहानी" 13 अक्टूबर 2017 को रिलीज़ हुआ था। पापोन द्वारा गाया गया दूसरा गाना "तू चले तो" 19 अक्टूबर 2017 को और आतिफ़ असलम द्वारा गाया गया तीसरा गाना "जाने दे" 25 अक्टूबर 2017 को रिलीज़ हुआ था। फ़िल्म की पूरी ध्वनि-पट्टी 10 नवंबर 2017 को ज़ी म्यूज़िक कंपनी द्वारा रिलीज़ की गई थी।
आलोचनात्मक प्रतिक्रिया
फ़िल्म को ज़्यादातर सकारात्मक प्रतिक्रियाएँ प्राप्त हुई। समीक्षा वेबसाइट रॉटन टमेटोज़ में 7 समीक्षाओं के आधार पर क़रीब क़रीब सिंगल को 86% का अनुमोदन स्कोर और 10 में से 7.2 की औसत रेटिंग प्राप्त है। न्यूज़18 के राजीव मसंद ने इस फ़िल्म को 5 में से 3 सितारे देकर कहा कि योगी और जया ने इस तरह से उनका दिल छू लिया कि वे उन दो पात्रों के साथ थोड़ी देर और समय बिताने में संकोच नहीं मानेंगे। द टाइम्ज़ ऑफ़ इंडिया के नील सोन्ज़ ने फ़िल्म के प्रमुख अभिनेताओं की तारीफ़ करते हुए फ़िल्म को 5 में से 3.5 सितारे दिए। उनहोंने अपनी समीक्षा के अंत में बिना किसी धमाकेदार अंत की अपेक्षा करते हुए इस अच्छी-सी फ़िल्म का मज़ा उठाने को कहा। दोनों अभिनेताओं की प्रदर्शनी से ख़ुश हिंदुस्तान टाइम्ज़ की श्वेता कौशल के अनुसार बॉलीवुड में नई पार्वती की प्रदर्शनी भी इरफ़ान की प्रदर्शनी से काम नहीं थी। उनहोंने इस फ़िल्म को 5 में से 4 सितारे दिए। द हिंदू की नम्रता जोशी के अनुसार यह फ़िल्म बहुत-सी चीज़ों का एक ख़ुशहाल मिश्रण है और इरफ़ान की प्रदर्शनी देखकर अभिनय जैसे मुश्किल काम भी आसान नज़र आते हैं।
एन॰ डी॰ टी॰ वी॰ के सैबल चटर्जी ने इस फ़िल्म को 5 में से 3 सितारे देकर लिखा कि रंगीन ढंग से कहानी न दर्शाकर फ़िल्म के आदर्शों से विचलित होनेवाली यह फ़िल्म शायद कुछ दर्शकों के लिए सुरुचिपूर्ण नहीं होगी लेकिन कुल मिलाकर यह फ़िल्म अच्छी है। दी इंडियन एक्सप्रेस की शुभ्रा गुप्ता ने पार्वती की प्रशंसा करते हुए लिखा कि बॉलीवुड की गुड़ियों की तरह सजी हुई अभिनेत्रिओं के बीच आम औरत जैसी दिखनेवाली पार्वती ताज़ी हवा का झोंका है। फ़िल्म को 5 में से 3.5 सितारे देकर उनहोंने लिखा कि यह फ़िल्म एक अच्छी तरह से तैयार की गई प्रेम कहानी है। हफ़पोस्ट के मुर्तज़ा अली ख़ान इस फ़िल्म को B+ की रेटिंग देते हुए लिखा कि अकेलापन और मैत्री की अवधारणाओं पर आधारित यह फ़िल्म अपने जादू करने में थोड़ा समय लगाता है लेकिन एक बार कहानी के जादू छा जाने के बाद फ़िल्म को बीच में छोड़ने का मन नहीं करता। फ़िल्मफ़ेयर के रचित गुप्ता ने फ़िल्म को 5 में से 4 सितारे देकर लिखा कि यह फ़िल्म की कहानी सरल होने के बावजूद निपुण है। द क्विंट की स्तुति घोष ने इस फ़िल्म को 5 में से 3.5 सितारे देकर लिखा कि तनुजा चंद्र और ग़ज़ल धालीवाल द्वारा लिखित यह पटकथा ज़िंदगी और प्यार को एक प्रौढ़ और संवेदनशील ढंग से प्रस्तुत करता है लेकिन फ़िल्म की धीमी गति से कुछ दर्शक निराश हो सकते हैं।
खालिद हुइसा
खालिद होइसा एक फ्रेंको-ट्यूनीशियाई अभिनेता हैं, जिन्हें टेलीविजन श्रृंखला नौरेट एल हवा में कामेल की भूमिका निभाने के लिए जाना जाता है।
माधोपुर गाँव, परबत्ता (खगड़िया)
माधोपुर परबत्ता, खगड़िया, बिहार स्थित एक गाँव है।
अंतर्राष्ट्रीय रंगमंच दिवस
अंतर्राष्ट्रीय रंगमंच दिवस की स्थापना 1961 में नेशनल थियेट्रिकल इंस्टीट्यूट द्वारा की गई थी। तब से यह प्रति वर्ष 27 मार्च को विश्वभर में फैले नेशनल थियेट्रिकल इंस्टीट्यूट के विभिन्न केंद्रों में तो मनाया ही जाता है, रंगमंच से संबंधित अनेक संस्थाओं और समूहों द्वारा भी इस दिन को विशेष दिवस के रूप में आयोजित किया जाता है। इस दिवस का एक महत्त्वपूर्ण आयोजन अंतर्राष्ट्रीय रंगमंच संदेश है, जो विश्व के किसी जाने माने रंगकर्मी द्वारा रंगमंच तथा शांति की संस्कृति विषय पर उसके विचारों को व्यक्त करता है। 1962 में पहला अंतर्राष्ट्रीय रंगमंच संदेश फ्रांस की जीन काक्टे ने दिया था। वर्ष 2002 में यह संदेश भारत के प्रसिद्ध रंगकर्मी गिरीश कर्नाड द्वारा दिया गया था।
मंहतगांव, रानीखेत तहसील
मंहतगांव, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गुम है किसी के प्यार में
घूम है किसी के प्यार में एक भारतीय हिंदी भाषा की टेलीविजन ड्रामा सीरीज़ है, जिसका प्रीमियर 5 अक्टूबर 2020 को स्टार प्लस पर हुआ था। यह हॉटस्टार पर डिजिटल रूप से भी उपलब्ध है। इसमें आयशा सिंह, नील भट्ट और ऐश्वर्या शर्मा भट्ट हैं। कॉकरो एंटरटेनमेंट और शाका फिल्म्स द्वारा निर्मित, यह स्टार जलशा की कुसुम डोला का एक ढीला रूपांतरण है।
गुमथल, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
सरिय्या ज़ैद बिन हारिसा (वादियुल क़ुरा)
सरिय्या ज़ैद बिन हारिसा रज़ि० (वादियुल क़ुरा) या  सरिय्या वादियुल कुरा  (अंग्रेज़ी: Expedition of Zayd ibn Harithah (Wadi al-Qura) प्रारंभिक इस्लाम में ज़ैद बिन हारिसा का सैन्य अभियान था जो इस्लामिक कैलेंडर के 6 हिजरी के 7 वें महीने, नवंबर, 627 में हुआ था। इस्लाम के पैग़म्बर मुहम्मद के द्वारा अपने दत्तक पुत्र और आज़ाद किये गये ग़ुलाम ज़ैद बिन हारिसा के नेतृत्व में १२ सहाबा के साथ मदीना से लगभग 7 मील की दूरी पर वादी अल-कुरा एक नखलिस्तान था। इस क्षेत्र का सर्वेक्षण करने और मुहम्मद के दुश्मनों के आंदोलनों की निगरानी करने के लिए भेजा गया था।
हालाँकि, इस क्षेत्र के निवासी ज़ैद के अनुकूल नहीं थे। वहां के लोगों ने मुसलमानों पर हमला किया, उनमें से 9 को मार डाला, जबकि ज़ैद बिन हारिसा सहित बाकी बचने में सफल रहे।
बाद में जून 628 ईस्वी में वादियुल क़ुरा का तीसरा अभियान ऑपरेशन सफल रहा और यहूदियों के आत्मसमर्पण करने और इस्लामिक पैगंबर मुहम्मद द्वारा पेश की गई शर्तों को स्वीकार किया।